text: Solen velsignede nyt anlæg
  12 juni 2015 kl. 15.00
  Solen velsignede tre års arbejde, da Vojens Fjernvarme fredag officielt tog verdens største solvarme-anlæg i brug. Solen ventes at kunne levere halvdelen af varmen til Vojens.
  Forretningsfører Arne Holm var glad mand. Og det næste års tid kan han bryste sig af, at Vojens har verdens største solfangeranlæg. Men så bliver det overgået, siger han til TV SYD.
  Solfangerne alene fylder 70.000 kvadratmeter. Det er det samme som 10 fodboldbaner. Og de 2000 forbrugere i Vojens Fjernvarme kan nu glæde sig over billigere varme.
  Også selv om solen skulle svigte i løbet af sommeren.
  - Vi opbevarer varmen i de store tanke, hvor vandet i dag er 90 grader. Det kan vi bruge helt frem til januar ? og så kan vi slå over på naturgas. Og der er også en el-kedel, som kan varme vandet op, siger Arne Holm til TV SYD.
  